open-index/open-wikipedia-markdown huggingface dataset:
Γεώργιος Βεντήρης

Ο **Γεώργιος Βεντήρης**, του Αντωνίου, (1890-1954) ήταν Έλληνας δημοσιογράφος, πολιτικός και ιστοριογράφος. 
## Βιογραφικά στοιχεία
Γεννήθηκε στην Άρτα το 1890, με καταγωγή από τη Λακωνία, και μεγάλωσε στην Καλαμάτα. Μετά τις εγκύκλιες σπουδές του, σπούδασε νομικά στο Πανεπιστήμιο Αθηνών. Παράλληλα εισήλθε στο δημοσιογραφικό χώρο όπου και σημείωσε ταχύτατη εξέλιξη, αναλαμβάνοντας αρχικά διευθυντής της εφημερίδας «Θάρρος των Καλαμών», και υπερθεματίζοντας το Κίνημα στο Γουδί και τον ερχομό του Βενιζέλου. Κατά την περίοδο των Βαλκανικών Πολέμων και τη μετέπειτα εποχή, έχοντας μετακομίσει στην Αθήνα, διηύθυνε διάφορες άλλες εφημερίδες της φιλελεύθερης παράταξης, όπως: τη «Νέα Ελλάς», «Πατρίς», «Νέα Ημέρα Τεργέστης», »Ελεύθερον Βήμα». Από της εποχής μάλιστα που ανέλαβε διευθυντής της "Πατρίδος" υπήρξε έμπιστος φίλος του Ελευθερίου Βενιζέλου. Μετά το θάνατο του τελευταίου το 1936, συνδέθηκε φιλικά με τον Νικόλαο Πλαστήρα.

Κατά το λεγόμενο Κίνημα Παγκάλου 25ης Ιουνίου 1925 ο Βεντήρης υπέστη άγριο διωγμό μαζί με άλλους δημοκρατικούς πολιτικούς. Την περίοδο 1927-1931 ασχολήθηκε με τη συγγραφή δίτομης πολιτικής ιστορίας της Ελλάδας, με τίτλο ''Η Ελλάς του 1910-1920'' (1931, 21970), που αποτελεί αξιόλογη συμβολή στη νεότερη ιστορία της χώρας και με την οποία επιχείρησε να ερμηνεύσει τον Εθνικό Διχασμό.
Το 1946 ο Βεντήρης συμμετείχε στην ελληνική αντιπροσωπεία στη μετά τον Β΄ Παγκόσμιο Πόλεμο Διάσκεψη της Ειρήνης. Επί βασιλείας Παύλου του Α΄ διετέλεσε διευθυντής της γενικής γραμματείας του πολιτικού Οίκου του Βασιλέως, επειδή πίστευε πως θα βοηθούσε στην άρση του *εθνικού διχασμού*, απογοητεύοντας όμως τους παλαιούς φίλους του. Πέθανε το 1954 στη Λωζάνη της Ελβετίας, σε ηλικία 64 ετών.

## Παραπομπές


## Πηγές
*

*

* (σετ)

## Εξωτερικοί σύνδεσμοι
*
*Γεώργιος Βεντήρης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες ιστορικοί του 20ού αιώνα
Κατηγορία:Βενιζελισμός
Νίκος Κυριαζόπουλος

Ο **Νίκος Κυριαζόπουλος** (Αρειοχώρι Μεσσηνίας, 1922 - Αιγάλεω 5 Οκτωβρίου 2000), ήταν έλληνας πολιτικός και αντιστασιακός.

## Βιογραφία
Στη διάρκεια της Κατοχής, διετέλεσε περιφερειακός καθοδηγητής της ΕΠΟΝ του Νομού Μεσσηνίας (πολιτοφύλακας στο Μαυρομάτι Μεσσηνίας). Μέλος του ΚΚΕ από το 1944, διώχθηκε  για τη δράση του μετά την Απελευθέρωση, κλείσθηκε στις φυλακές Καλαμάτας και εξορίστηκε στο Μούδρο της Λήμνου. Μετά την επιστροφή του βάσει των μέτρων ειρήνευσης του 1950 δραστηριοποιήθηκε πολιτικά στην ΕΔΑ, ενώ από 1952, είχε την πολιτική ευθύνη της Αυτοδιοίκησης για τον Δήμο Αιγάλεω, όπου και εγκαταστάθηκε μόνιμα. Εκλέχθηκε για πρώτη φορά δημοτικός σύμβουλος Αιγάλεω το 1959 και συνέχισε να εκλέγεται μέχρι το 1967. Κατά τη διάρκεια της δημοτικής θητείας 1964-1967 εκλέχθηκε πρόεδρος του Δημοτ. Συμβουλίου Αιγάλεω. Παρόλα αυτά, το 1961 συνελήφθη και στάλθηκε εξορία στον Αη-Στράτη, μέχρι τον Ιούλιο του 1962. 

Την περίοδο της χούντας κρυβόταν αρχικά σε κενοτάφιο του Γ΄Νεκροταφείου. Ανακαλύφθηκε όμως από τα όργανα της δικτατορίας, συνελήφθη, βασανίστηκε και εξορίστηκε εκ νέου στη Γυάρο και τη Λέρο. Το διάστημα 1975-1982 ήταν επικεφαλής στο ψηφοδέλτιο του ΚΚΕ στην εκλογική περιφέρεια της Β΄Αθηνών. Από το 1986 έως το 1990 διατέλεσε νομαρχιακός σύμβουλος. Ήταν επίσης, μέλος τής Επιτροπής Αθλητισμού τού ΚΚΕ σε κεντρικό επίπεδο. Ήταν υποψήφιος δήμαρχος Αιγάλεω με την υποστήριξη του Κ.Κ.Ε. στις εκλογές του 1975, του 1978  και του 1982  και πρόεδρος του Δημοτικού Συμβουλίου 1977-1978. Επίσης διετέλεσε νομαρχιακός και περιφερειακός σύμβουλος Δυτ. Αττικής. 

Από το 1959 ήταν παντρεμένος με την αγωνίστρια της Εθνικής Αντίστασης Όλγα Χωραΐτου-Κυριαζοπούλου (1929-2019). Γιος του είναι ο ελληνο-γάλλος διδάκτωρ φιλολογίας της Σορβόνης, συγγραφέας και μεταφραστής Athanase Kyriazopoulos (Αθανάσιος Κυριαζόπουλος, 1961 -).

## Παραπομπές


## Πηγές
* Εφημ. Ριζοσπάστης, "Έφυγε" ο Νίκος Κυριαζόπουλος, [Ηλεκτρονική έκδοση], 6 Οκτωβρίου 2000
* Ευγενία Μπουρνόβα, "Από τις Νέες Κυδωνίες στο δήμο Αιγάλεω" (2002)

Κατηγορία:Έλληνες κομμουνιστές
Κατηγορία:Μέλη της ΕΠΟΝ
Κατηγορία:Ιστορία του Κομμουνιστικού Κόμματος Ελλάδας
Κατηγορία:Έλληνες αντιστασιακοί
Ντέιβιντ Ίνγκραμ

Ο **Ντέιβιντ Ίνγκραμ** ή **Ντέιβιντ Έινκραμ** (αγγλ.: *David Chalton Ancrum*) (Νέα Υόρκη, 9 Ιουνίου 1958) είναι Αμερικάνος πρώην καλαθοσφαιριστής. Με ύψος 1,93 μέτρα αγωνιζόταν τη θέση του σούτινγκ γκαρντ. Η ορθή απόδοση του ονόματός του στην ελληνική γλώσσα είναι **Ντέιβιντ Έινκραμ**, όμως από λανθασμένη μετάφραση είναι γνωστός στην Ελλάδα ως Ίνγκραμ. Θεωρείται ένας από τους καλύτερους Αμερικάνους καλαθοσφαιριστές που αγωνίστηκαν στην Ελλάδα, ενώ αποτελεί τον κορυφαίο ξένο καλαθοσφαιριστή στην ιστορία του Ηρακλή Θεσσαλονίκης.

## Σταδιοδρομία
Αγωνίστηκε στο πρωτάθλημα του Παναμά, του Ισημερινού και στο CBA με τη φανέλα των Άλμπανι Πατρούνς, σε συνεργασία με τον Φιλ Τζάκσον. 

Το 1987 αποκτήθηκε από την ομάδα του Ηρακλή με τον οποίο αγωνίστηκε για 5 έτη έως το 1992. Την πρώτη περίοδο (1987-88) αγωνίστηκε μόνο στο Κύπελλο Κόρατς καθώς δεν επιτρεπόταν η συμμετοχή ξένων στο ελληνικό πρωτάθλημα. Είχε εντυπωσιακή παρουσία και εναντίον της Εστουντιάντες σημείωσε 42 πόντους.

Στις 15 Οκτωβρίου του 1988 αγωνίστηκε για πρώτη φορά στο ελληνικό πρωτάθλημα σημειώνοντας 35 πόντους εναντίον του Φίλιππου Θεσσαλονίκης. Στην καριέρα του στην Ελλάδα είχε μέσο όρο πάνω από 30 πόντους σε όλες τις σεζόν τις οποίες αγωνίστηκε. Την περίοδο 1990-91 σημείωσε 59 πόντους εναντίον του Περιστερίου οι οποίοι ήταν και το προσωπικό ρεκόρ του. Την περίοδο 1989-90 σημείωσε το ρεκόρ του στο κύπελλο με 58 πόντους με αντίπαλο τον Έσπερο. Η κορυφαία του επίδοση σε παιχνίδι του κυπέλλου Κόρατς ήταν οι 53 πόντοι απέναντι στη Ρίγα. Δεν ευτύχησε να στεφθεί πρώτος σκόρερ Ελλάδας καθώς βρέθηκε απέναντι στην κυριαρχία του Νίκου Γκάλη. Στα 104 παιχνίδια πρωταθλήματος που αγωνίστηκε, ο Ίνγκραμ είχε τον εντυπωσιακό μέσο όρο των 33.7 πόντων, με 4.5 ριμπάουντ, 1.1 ασίστ και 1.1 κλεψίματα κατά μέσο όρο. Σε 33 ευρωπαϊκούς αγώνες συνολικά με τη φανέλα του «Γηραιού», σημείωσε 1000 πόντους (30.3 μέσο όρο) και παραμένει ακόμα και σήμερα ο πρώτος σκόρερ της ομάδας στις ευρωπαϊκές διοργανώσεις.

Το καλοκαίρι του 1992 ο Ηρακλής προχώρησε σε ριζική ανανέωση και δεν συνέχισε την συνεργασία του με τον Ίνγκραμ. Ο Ηρακλής απέσυρε τη φανέλα του με το νούμερο 6 και την κρέμασε στην οροφή του Ιβανώφειου, όμως η φανέλα χρησιμοποιήθηκε και πάλι λίγα χρόνια αργότερα από τον Ουώλτερ Μπέρι. Βρέθηκε πολύ κοντά σε συμφωνία με το Σπόρτιγκ για να συνεχίσει την καριέρα του στην Ελλάδα όμως προέκυψε πρόταση από τη Μακάμπι Τελ Αβίβ και μετακόμισε στο Ισραήλ. Τη σεζόν 1992-93, μέτρησε με την Μακάμπι στην Ευρωλίγκα 16.7 πόντους, με 3.4 ριμπάουντ, 1.5 ασίστ και 1.0 κλέψιμο κατά μέσο όρο σε 11 αγώνες.

## Η στατιστική του στην Α1

## Παραπομπές


Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Το στρατόπεδο του Καραϊσκάκη στην Καστέλα

**«Το στρατόπεδο του Καραϊσκάκη στην Καστέλα»** είναι πίνακας ζωγραφικής του Θεόδωρου Βρυζάκη. Φιλοξενείται στην Εθνική Πινακοθήκη της Ελλάδας – Μουσείο Αλεξάνδρου Σούτζου.

## Χαρακτηριστικά γνωρίσματα

Πρόκειται περί μιας ελαιογραφίας η οποία φιλοτεχνήθηκε το 1855. Είναι διαστάσεων 145 × 178 εκατοστά. Η σύνθεση οργανώνεται γύρω από ένα τονισμένο κέντρο: οι διάφορες ομάδες κατανέμονται πέριξ αυτού. Πρόκειται για τα ερείπια του τείχους όπου ακουμπάει ένας πολεμιστής αφηγούμενος με επιδεικτικές χειρονομίες τα γεγονότα σε έναν άλλο ηλικιωμένο που κάθεται.  Γύρω από αυτούς βλέπουμε τον οργανοπαίχτη, την ομάδα του ιερέα, μια παρέα κλεφτών που ψήνουν έναν οβελία, ένα παιδί που γεμίζει μια κούπα, ένα άλλο που προσφέρει στον καθιστό γέρο πολεμιστή ένα έτοιμο τσιμπούκι, την ομάδα κατασκευής τάφρου. Πιο πάνω δεξιά σε λόφο απεικονίζονται Έλληνες και φιλέλληνες αξιωματούχοι, ο Γεώργιος Καραϊσκάκης, ο οποίος δείχνει με το δεξί του χέρι τις εχθρικές θέσεις στην πεδιάδα κάτω από την Ακρόπολη, ο Μακρυγιάννης, ενώ ο Καρλ φον Χάιντεκ κοιτάζει με διόπτρα την Ακρόπολη. Στο βάθος διακρίνονται η Ακρόπολη και άλλα υψώματα της Αθήνας.

## Πρότυπα-πηγές έμπνευσης

Ο Βρυζάκης χρησιμοποιεί ως πρότυπο τον πίνακα του Βαυαρού ζωγράφου και στρατιωτικού Καρλ Βίλχελμ φον Χάιντεκ, *Στρατόπεδο Φιλελλήνων κατά τον Ελληνικό απελευθερωτικό αγώνα*. Τα πρόσωπα του Καραϊσκάκη και του Μακρυγιάννη είναι μεταφορές από λιθογραφίες του Φραντς Χάνφσταιγκλ. Οι λιθογραφίες αυτές ήταν επεξεργασίες σχεδίων με μολύβι του Βαυαρού αξιωματικού Καρλ Κράτσαϊζεν. Ο Κράτσαϊζεν συνόδευε τον Καρλ Βίλχελμ φον Χάιντεκ. Τα σχέδια αυτά δημοσιεύθηκαν στο Μόναχο μεταξύ 1828 και 1831.

Ο Καρλ Κράτσαϊζεν απεικονίζεται στο κάτω μέρος του πίνακα να δείχνει την Ακρόπολη με το αριστερό του χέρι σε φουστανελοφόρο που έχει γυρισμένη την πλάτη προς τον θεατή του πίνακα.

Ο συγκεκριμένος πίνακας προσανατολίζεται προς τη *Μάχη του Sendling*(τοιχογραφία στο ναό του Σέντλινγκ) του W. Lindenchmit του Πρεσβύτερου.

## Παραπομπές


## Πηγές

* Χρύσανθος Χρήστου: Η Εθνική πινακοθήκη. Ελληνική ζωγραφική 19ος-20ός αιώνας, Εκδοτική Αθηνών, 1992, σσ. 40-41, 222
* Στέλιος Λυδάκης: «Η ομάδα του Μονάχου-Η σχολή του Μονάχου» στο: Οι Έλληνες ζωγράφοι, τόμ. 3, εκδ. Μέλισσα, Αθήνα 1976, σελ.129
* Απόστολος Βακαλόπουλος: «Θεόδωρος Βρυζάκης, ο ζωγράφος της Επαναστάσεως», στο: Οι Έλληνες ζωγράφοι, τόμ.1ος. Από τον 19ο αιώνα στον 20ό, εκδ. Μέλισσα, Αθήνα 1975, σελ. 69
* 
* Στέλιος Λυδάκης: «Ο Θεόδωρος Βρυζάκης το έργο και η εποχή  του» στο: Οι Έλληνες ζωγράφοι, τόμ. 1ος. Από τον 19ο αιώνα στον 20ό, εκδ. Μέλισσα, Αθήνα, 1975, σσ. 75-76

## Εξωτερικοί σύνδεσμοι
* 

Στρατοπεδο του Καραισκακη στην Καστελα
Κατηγορία:Γεώργιος Καραϊσκάκης
Νικόλαος Βεντήρης

Ο **Νικόλαος Βεντήρης**, του Αντωνίου, (1900-1969) ήταν Έλληνας δημοσιογράφος.

## Βιογραφικά στοιχεία
Γεννήθηκε στην Καλαμάτα το 1900 και ήταν ο μικρότερος αδελφός των Γεωργίου και Κωνσταντίνου Βεντήρη. Μετά τις εγκύκλιες σπουδές του, σπούδασε νομικά στο Πανεπιστήμιο Αθηνών και ακολούθησε το επάγελμα του μεγαλύτερου αδελφού του, τη δημοσιογραφία.
 
Διακρίθηκε ως πολιτικός αρθρογράφος πολλών αθηναϊκών εφημερίδων μέχρι που ανέλαβε την διεύθυνση αυτών, μεταξύ  των οποίων "Ελεύθερος Λόγος" την περίοδο 1923-1927 και "Ελληνική Ημέρα" την περίοδο 1951-1953. Στη δεκαετία του 1960 ήταν κύριος αρθρογράφος της Βραδυνής. Ιστορικό παρέμεινε σχετικό άρθρο του υπό τον τίτλο "*Αι πτέρυγες της αύριον*" (φ. 6-5-1967) με το οποίο καυτηρίαζε την εκπαιδευτική μεταρρύθμιση του 1964 χαρακτηρίζοντάς την "ηθικόν τέρας" και υπαίτια μόλυνσης και εκτροχιασμού της νεολαίας της εποχής εκείνης, αφορμή λαμβάνοντας από κάποιες πορείες και οργανώσεις νεολαίων που είχαν προηγηθεί.

Ο Νικόλαος Βεντήρης πέθανε δύο χρόνια αργότερα, στις 13 Ιουλίου του 1969

## Πηγές
* "Μεγάλη Ελληνική Εγκυκλοπαίδεια" τομ.Β' (συμπλήρωμα).

Κατηγορία:Έλληνες δημοσιογράφοι του 20ού αιώνα
Διάλεκτος Πριλάπου - Μπίτολα

Η **[[διάλεκτος]] Πριλάπου - Μπίτολα** (, Prilepsko-bitolski dijalekt, βουλγαρικά: Битолски говор) είναι κατά την σλαβομακεδονική διαλεκτολογία μέλος της κεντρικής υποομάδας της ομάδας των δυτικών διαλέκτων της σλαβομακεδονικής γλώσσας και κατά την βουλγαρική διαλεκτολογία συμπεριλαμβάνεται ως μέλος των νοτιοδυτικών διαλέκτων της βουλγαρικής γλώσσας. Αυτή η διάλεκτος μιλιέται σε ένα μεγάλο μέρος της περιοχής Πελαγονίας (πιο συγκεκριμένα στους δήμους Μπίτολα, Πρίλεπ, Κρουσόβου και Ντεμίρ Χισάρ), καθώς και από τους σλαβόφωνους στην περιοχή της Φλώρινας στην γειτονική ελληνική Μακεδονία . Η διάλεκτος, μαζί με άλλες περιφερειακές δυτικοκεντρικές διαλέκτους, παρέχει ένα μεγάλο μέρος της βάσης για τη σύγχρονη Σλαβομακεδονική.

## Δείτε επίσης
*Βαλκανικά αμφίλεκτα

## Παραπομπές


Κατηγορία:Προφορικές γλώσσες
Πριλαπου - Μοναστηριου
Κατηγορία:Νοτιοσλαβικές γλώσσες
Κατηγορία:Γλώσσες της Βόρειας Μακεδονίας
Κατηγορία:Δήμος Μπίτολα
Κατηγορία:Δήμος Ντεμίρ Χισάρ
Κατηγορία:Δήμος Πρίλεπ
Κατηγορία:Δήμος Κρουσόβου
Σουμπίνιο

Ο **Μαρινάλντο Σίσερο ντα Σίλβα** γνωστός απλά ως **Σουμπίνιο** (21 Σεπτεμβρίου, 1986) είναι ένας Βραζιλιάνος ποδοσφαιριστής που αγωνίζεται για τον Εθνικό, ο οποίος συμμετέχει στο πρωτάθλημα της Γ' Εθνικής.

## Καριέρα
### Τα πρώτα βήματα
Ο Σουμπίνιο αγωνίζεται ως επιτελικός μέσος, ενώ μπορεί να αγωνιστεί και ως επιθετικός. Έχει αγωνιστεί σε περισσότερες από δεκαπέντε ομάδες, συμπεριλαμβανόμενες και αυτές που αγωνίστηκε ως ερασιτέχνης. Μέχρι να ενηλικιωθεί (18 ετών), αγωνίστηκε στις βραζιλιάνικες Σάο Ζοζέ, Κορίνθιανς, Ατλέτικο Σοροκάμπα, Ζοζεένσε, Ζακαρεΐ, Βάσκο ντα Γκάμα.

### Βραζιλία και Πορτογαλία
Το πρώτο του επαγγελματικό συμβόλαιο, ήταν με την Σάο Πάολο, το 2005. Δόθηκε δανεικός το πρώτο εξάμηνο του 2006 στην αμερικάνικη, Αμέρικα SP και το δεύτερο εξάμηνο στην κινέζικη Κασίμα Άντλερς. Μεταγράφηκε στην Κορίτιμπα και αργότερα στην Πόντε Πρέτα το 2007, ενώ το 2008 πέρασε από την Ρίο Κλάρο.

Την σεζόν 2008-09, μεταγράφηκε στο πορτογαλικό πρωτάθλημα και στην Λεισόες, την οποία σαν βασικό μέλος της, βοήθησε να κατακτήσει την 6η θέση, την καλύτερη που έχει βρεθεί στην πρώτη κατηγορία του πρωταθλήματος, στην νεότερη ιστορία της.

### Ελληνικό πρωτάθλημα
Το καλοκαίρι του 2009, ο Εθνικός Πειραιώς τον έφερε στην Ελλάδα και αγωνίστηκε στην Β' Εθνική για μια σεζόν. Με τις καλές του εμφανίσεις κέρδισε μεταγραφή στον Ολυμπιακό το επόμενο καλοκαίρι. Αμέσως δόθηκε δανεικός στον Πανσερραϊκό για την σεζόν 2010-11. Το πρώτο μισό της σεζόν 2011-12 το πέρασε δανεικός στον ΟΦΗ  και το δεύτερο εξάμηνο στον Λεβαδειακό. Για την σεζόν 2012-13 υπέγραψε τον δανεισμό του στον Ατρόμητο. 

Το καλοκαίρι του 2020 ο Σουμπίνιο επέστρεψε στην Ελλάδα για λογαριασμό της Καλαμάτας που αγωνίζεται στη Football League.

Το 2022 υπέγραψε για λογαριασμό του Εθνικού Ο.Φ.Π.Φ. στην οποία επέστρεψε μετά από 12 χρόνια.

## Εξωτερικοί σύνδεσμοι

### Πηγές
* Προφίλ στο transfermarkt.de
* Προφίλ στο onsports.gr
* Προφίλ στο soccerway.com

### Παραπομπές


Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σάο Χοσέ
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Ατλέτικο Σοροκάμπα
Κατηγορία:Ποδοσφαιριστές ΚΡ Βάσκο ντα Γκάμα
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Αμέρικα Φουτεμπόλ Κλούμπε (Σάο Πάολο)
Κατηγορία:Ποδοσφαιριστές Κασίμα Άντλερς
Κατηγορία:Ποδοσφαιριστές Κορίτιμπα Φουτ Μπολ Κλαμπ
Κατηγορία:Ποδοσφαιριστές Ασοσιασάο Ατλέτικα Πόντε Πρέτα
Κατηγορία:Ποδοσφαιριστές Λεϊσόες ΣΚ
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Καραμπάγ ΦΚ
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρέμιερ Λιγκ Αζερμπαϊτζάν
Μαρσέλ Αιμέ

Ο **Μαρσέλ Αιμέ** (*Marcel Aymé*, 29 Μαρτίου 1902 – 14 Οκτωβρίου 1967) ήταν Γάλλος μυθιστοριογράφος και θεατρικός συγγραφέας.

Μεγάλωσε στην ύπαιθρο, η οποία αποτελεί το σκηνικό των περισσότερων πεζογραφημάτων του. Το ταλέντο του άργησε ν’ αναγνωριστεί εξ αιτίας του εξωφρενικού του χιούμορ, αργότερα όμως εκτιμήθηκε η λεπτή του ειρωνεία και η δεξιοτεχνική αφήγηση. Το φανταστικό αποτελεί κύριο στοιχείο του έργου του και μεγάλη απήχηση είχαν, στο παιδικό ιδίως κοινό, *Οι ιστορίες της κουρνιασμένης γάτας*, όπου τα ζώα μιλούν κατά την παράδοση των *Μύθων* του Λαφονταίν και των *Παραμυθιών* του Σαρλ Περώ.

## Επιλογή έργων
**Μυθιστορήματα και διηγήματα**
**Brûlebois* (Καυσόξυλο, 1930)
**La Rue sans nom* (Ο δρόμος χωρίς όνομα, 1930)
::—μτφ. Πόλα Ταχταλίδου ("Αστάρτη")
**La Table aux crevés* (Το τραπέζι των ξεθεωμένων, 1929)
**La Jument verte* (Η πράσινη φοράδα, 1933)
**Le Nain* (Ο νάνος, 1934) 
**Les Contes du chat perché* (Οι ιστορίες της κουρνιασμένης γάτας, 1934-1946) 
**Le Passe-muraille* (Ο άνθρωπος που περνούσε μέσα από τους τοίχους, 1943)
::—μτφ. Ρένα Χατχούτ ("Γράμματα") με άλλα διηγήματα
**Le Chemin des écoliers* (Ο δρόμος των μαθητών, 1946)
**Les Bottes de sept lieues* (Οι μπότες των επτά λευγών, 1950)
::—μτφ. Μπάμπης Λυκούδης ("Ύψιλον")
**Le Proverbe* (Η παροιμία) 
::—μτφ. Μπάμπης Λυκούδης ("Ύψιλον") μαζί με το προηγούμενο

**Θεατρικά**
**Lucienne et le boucher* (Ο Λυσιέν και ο χασάπης, 1948)
**Clérambard* (1950)
**La tête des autres* (Το κεφάλι των άλλων, 1952)

## Παραπομπές


## Εξωτερικοί σύνδεσμοι

Κατηγορία:Γάλλοι μυθιστοριογράφοι
Κατηγορία:Γάλλοι διηγηματογράφοι
Κατηγορία:Γάλλοι θεατρικοί συγγραφείς
Νίκος Νικολάου (ποδοσφαιριστής)

Ο **Νίκος Νικολάου** (γεννημένος στις 5 Αυγούστου το 1973 στη Λεμεσό), είναι Κύπριος ποδοσφαιριστής που αγωνιζόταν ως κεντρικός αμυντικός.

## Καριέρα
Ο Νίκος Νικολάου ξεκίνησε την καριέρα του σε ηλικία 18 ετών από τη Νέα Σαλαμίνα Αμμοχώστου. Την περίοδο 1991-92 έκανε τις πρώτες του εμφανίσεις και από την επόμενη ποδοσφαική περίοδο αποτελούσε βασικό μέλος της ενδεκάδας. Με τη Νέα Σαλαμίνα διεκδίκησε ένα πρωτάθλημα (1992-93) και ένα κύπελλο (τελικός 2001). 

Το καλοκαίρι του 2001 παίρνει μετεγγραφή στην Ανόρθωση Αμμοχώστου. Από την πρώτη χρονιά στη νέα του ομάδα κατακτά το κύπελλο Κύπρου, όταν η Ανόρθωση κερδίσει στον τελικό τον Εθνικό Άχνας με 1-0. Την επόμενη περίδο ξανακερδίζει το κύπελλο κερδίζοντας την ΑΕΛ στα πέναλτι με 5-3. Ο Νίκος Νικολάου ευστόχησε σε ένα από τα πέναλτι της ομάδας του.  Έτσι, ο Νίκος Νικολάου συμμετέχει για τρία συνεχόμενα χρόνια σε τελικό κυπέλλου.

Την περίοδο 2004-05, όντας αρχηγός της Ανόρθωσης, κατακτούν το πρωτάθλημα. Με την κατάκτηση του πρωταθλήματος η Ανόρθωση συμμετέχει στα προκριματικά του Τσάμπιονς Λιγκ, όπου αντιμετωπίζει την τουρκική Τραμπζονσπόρ, σε μια αναμέτρηση ιστορική για την Κύπρο. Στον πρώτο αγώνα που έγινε στην Λευκωσία η Ανόρθωση κερδίζει με 3-1, με το Νίκο Νικολάου να σκοράρει το πρώτο τέρμα. Στον επαναληπτικό η Ανόρθωση έχασε αλλά προκρίθηκε εις βάρος της τουρκικής ομάδας, επιτυχία που θεωρήθηκε εθνική για την Κύπρο. 

Την περίοδο 2006-07 η Ανόρθωση κατακτά το κύπελλο με αντίπαλο στον τελικό την Ομόνοια με 3-2. Ο Νίκος Νικολάου σκόραρε ενώ το σκορ ήταν 2-2, δίνοντας το τρόπαιο στην ομάδα του. 

Την περίοδο 2007-08 ο Νίκος Νικολάου κατακτά ένα ακόμα τίτλο πρωταθλήματος με την Ανόρθωση. Στα προκριματικά του Τσάμπιονς Λιγκ αντιμετωπίζουν τον Ολυμπιακό Πειραιώς, τον οποίο αποκλείουν, και γίνονται η πρώτη κυπριακή ομάδα που συμμετέχει στους ομίλους της διοργάνωσης.  Ο Νίκος Νικολάου αγωνίστηκε και στα έξι παιχνίδια της ομάδας του στους ομίλους. Μάλιστα σκόραρε με αντίπαλο τη Βέρντερ Βρέμης στο νέο ΓΣΠ. 

Το 2009 τερμάτισε την ποδοσφαιρική του καριέρα. Συνέχισε όμως σαν βοηθός προπονητής στην Ανόρθωση. Το 2010 έγινε προπονητής της ομάδας μέχρι το τέλος της περιόδου 2009-10. Την περίοδο 2012-13 αναλαμβάνει βοηθός προπονητής στη Νέα Σαλαμίνα.

## Διεθνές καριέρα
Το 1999 ο Νίκος Νικολάου κλήθηκε στην Εθνική Κύπρου όπου παρέμεινε εώς το 2009. Το πρώτο του παιχνίδι με την Εθνική Κύπρου ήταν στις 16 Μαρτίου 1999 σε φιλικό αγώνα με αντίπαλο την Εσθονία (1-2).  Με το αντιπροσωπευτικό συγκρότημα της χώρας του έχει 30 συμμετοχές, ενώ έχει σκοράρει και ένα γκολ.

## Τίτλοι
* **2 [[Α΄ κατηγορία ποδοσφαίρου ανδρών Κύπρου|Πρωταθλήματα Κύπρου]]** (2005, 2008)
* **3 [[Κύπελλο Κύπρου (ποδόσφαιρο ανδρών)|Κύπελλα Κύπρου]]** (2002, 2003, 2007) 
* **1 [[Ασπίδα ΚΟΠ|Κυπριακές Ασπίδες]]** (2007)

## Πηγές


## Βιβλιογραφία
* 
* 
*
* 

## Εξωτερικοί σύνδεσμοι

* National-Football-Teams

Κατηγορία:Αμυντικοί ποδοσφαιριστές
Κατηγορία:Κύπριοι ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Α΄ κατηγορίας Κύπρου
Πανελλήνιο πρωτάθλημα ανώμαλου δρόμου γυναικών 1968

Το **[[Πανελλήνιο πρωτάθλημα ανώμαλου δρόμου γυναικών]] 1968** διεξήχθη στις 25 Φεβρουαρίου στην Αθήνα, στο Άλσος Συγγρού Αμαρουσίου με συμμετοχή 800 αθλητών και αθλητριών όλων των ηλικιών από 33 σωματεία από όλη την Ελλάδα. Πρωταθλητής στο ομαδικό αναδείχθηκε ο **[[ΠΑΟΚ]]** για πρώτη φορά στην ιστορία του.

## Ομαδική βαθμολογία

## Ατομικό (2000μ)

## Πηγές
* Αθλητική Ηχώ 26-2-1968 σελ. 2
* Μακεδονία, 25/2/1968, σ. 13.

Γυναικων
Κατηγορία:Στίβος το 1968
Κατηγορία:Διοργανώσεις στίβου στην Αθήνα
Τα αρραβωνιάσματα των παιδιών

Τα ***Αρραβωνιάσματα των παιδιών*** ή ***Παιδικοί αρραβώνες*** είναι ελαιογραφία του Νικολάου Γύζη του 1875, που εκτίθεται στην Εθνική Πινακοθήκη της Ελλάδας.

## Θέμα
Ο πίνακας απεικονίζει μια πολυπρόσωπη σκηνή αρραβώνα σε ελληνικό σπίτι, κατά την περίοδο της Τουρκοκρατίας. Είναι μια σκηνή με ιστορική σημασία, επειδή την περίοδο της Τουρκοκρατίας αρραβώνιαζαν τα νέα παιδιά σε μικρή ηλικία για να γλιτώσουν το παιδομάζωμα.

Τα πρόσωπα παρουσιάζονται αμφιθεατρικά έχοντας στραμμένη την προσοχή τους στο κέντρο όπου στέκονται τα δύο παιδιά που τα αρραβωνιάζει ένας ιερέας. Αριστερά και δεξιά οι συγγενείς των δύο μνηστευμένων, ένας μουστακαλής δεξιά, στηριζόμενος σε ένα βαρέλι, περιμένει για να κεράσει, ενώ συνομήλικοι των παιδιών κοιτούν με περιέργεια. Το αγοράκι περιεργάζεται την βέρα, ενώ το κοριτσάκι μάλλον συνεσταλμένο και σκεπτικό υποβοηθείται από την μητέρα του να προτείνει το χέρι του στον ιερέα. Η αμηχανία των μνηστευμένων είναι που προκαλεί τη θυμηδία των λοιπών παρευρισκομένων.

## Προϊστορία και αναγνώριση
Ο Γύζης είχε ζωγραφίσει γύρω στα 1875 τα «πρώτα» *Αρραβωνιάσματα*, καθώς υπήρχε ζήτηση για ηθογραφικά θέματα εκείνη την περίοδο, κυρίως από ξένους που έρχονταν στην Ελλάδα κι όχι μόνο. Τον πίνακα τον αγόρασε αρχικά ένας γερμανός φιλότεχνος. Όταν όμως ο Γύζης τον ζήτησε προκειμένου να τον χρησιμοποιήσει σε μια έκθεση ζωγραφικής, ο αγοραστής δεν του τον έδωσε. Τότε ο Γύζης αποφάσισε να ξαναζωγραφίσει το ίδιο θέμα το 1877. Ο κάτοχος του πρώτου πίνακα, θα τον εκθέσει στην Ακαδημαϊκή Έκθεση του Βερολίνου το 1877 και θα βραβευθεί με χρυσό μετάλλιο. Αυτό ευχαρίστησε ιδιαίτερα τον έλληνα ζωγράφο. Τα «δεύτερα» πάλι *Αρραβωνιάσματα*, στην Παγκόσμια Έκθεση του Παρισιού το 1878, απέσπασαν κολακευτικές κριτικές.

Επίσης, το έργο παρουσιάστηκε στην Β΄ Διεθνή Έκθεση Glaspalast του Μονάχου το 1879 και το 1881 στην Αθήνα στην έκθεση που οργανώθηκε υπέρ του Ερυθρού Σταυρού στην οικία Μελά. Το 1900 πήρε μέρος στην Έκθεση της Εταιρείας Φιλοτέχνων. Ο πρώτος πίνακας βρίσκεται σήμερα σε ιδιωτική συλλογή στην Αθήνα, ενώ ο δεύτερος στην Εθνική Πινακοθήκη της Ελλάδας, στην Αθήνα.

## Παραπομπές


## Πηγές

* 
* 
* 
* 

## Εξωτερικοί σύνδεσμοι
* 

Κατηγορία:Έργα ζωγραφικής του Νικολάου Γύζη
Πανελλήνιο πρωτάθλημα ανώμαλου δρόμου γυναικών 1967

Το Πανελλήνιο πρωτάθλημα ανώμαλου δρόμου γυναικών 1967, διεξήχθη στις 26 Φεβρουαρίου στην Αθήνα, στις αθλητικές εγκαταστάσεις του Αγίου Κοσμά σε απόσταση 2000μ. Πρωταθλητής στο ομαδικό αναδείχθηκε ο **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]** για πρώτη φορά στην ιστορία του.

## Ομαδική βαθμολογία

## Ατομικό (2000μ)

## Πρωταθλήματα μικρών ηλικιών

## Πηγή
* Ελευθερία, 28/2/1967, σ. 6.

Γυναικων
Κατηγορία:Στίβος το 1967
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου γυναικών 1969

Το **[[Πανελλήνιο πρωτάθλημα ανώμαλου δρόμου γυναικών]] 1969** διεξήχθη στις 23 Φεβρουαρίου στην Αθήνα. Πρωταθλητής στο ομαδικό αναδείχθηκε ο **[[Πειραϊκός Σύνδεσμος]]** για πρώτη φορά στην ιστορία του.

## Ομαδική βαθμολογία

## Ατομικό (2000μ)

## Πηγές
* Αθλητική Ηχώ 26-2-1969 σελ. 2.
* Μακεδονία, 23/2/1969, σ. 9.

Γυναικων
Κατηγορία:Στίβος το 1969
Κατηγορία:Διοργανώσεις στίβου στην Αθήνα
Θωμάς Μακρής

Ο **Θωμάς Βάιου Μακρής** (γεν. 12 Αυγούστου 1978) είναι Έλληνας ποδοσφαιριστής που αγωνίζεται στη θέση του σεντερ-φορ, πρωταθλητής της Β΄Εθνικής και πρώτος σκόρερ στο πρωτάθλημα αυτής της κατηγορίας. Διακρίνεται για την υψηλή τεχνική του κατάρτιση, αλλά και τους συχνούς τραυματισμούς του.

## Βιογραφικά στοιχεία
Ξεκίνησε τη σταδιοδρομία του από την ομάδα της Ξάνθης με την οποία πραγματοποίησε το ντεμπούτο του στην Α΄Εθνική, την περίοδο 1997-98. Το καλοκαίρι του 1999 παραχωρήθηκε σαν δανεικός στο Αιγάλεω, με το οποίο αναδείχτηκε και έγινε πανελλήνια γνωστός. Το 2001 κέρδισε το πρωτάθλημα της Β΄Εθνικής και την πρωτιά στους σκόρερ της κατηγορίας, με 16 τέρματα. Το 2002 τραυματίσθηκε σοβαρά σε αγώνα εναντίον του ΠΑΟ στο ΟΑΚΑ, ύστερα από μαρκάρισμα που δέχθηκε από τον Σ. Κυργιάκο.

Τον Ιανουάριο του 2003 παραχωρήθηκε στη Χαλκηδόνα, για να επιστρέψει στο Αιγάλεω 1,5 χρόνο αργότερα. Αγωνίσθηκε στο Κύπελλο ΟΥΕΦΑ την περίοδο 2004-05, όπου πραγματοποίησε πολύ καλές εμφανίσεις. Ωστόσο στη συνέχεια τραυματίσθηκε ξανά και αποδεσμεύθηκε, συνεχίζοντας την καριέρα του σε μικρότερες κατηγορίες, με τις ομάδες του Ηλυσιακού, του Εθνικού Αστέρα, του ΠΑΟ Αγ. Δημητρίου, του ΑΟ Χαϊδαρίου, της ΑΟ Αγ. Παρασκευής και του Ελπιδοφόρου Κηφισιάς. Το καλοκαίρι του 2012, υπέγραψε εκ νέου στο Αιγάλεω με το οποίο αναδείχθηκε πρωταθλητής στη Δ΄ Εθνική και φιναλίστ στο Τελικό του Κυπέλλου της Ε.Π.Σ. Αθηνών. Ένα χρόνο αργότερα (καλοκαίρι του 2013) αποκτήθηκε από τη Δόξα Βύρωνα, με τη φανέλα της οποίας αγωνίστηκε για 1 χρόνο στο πρωτάθλημα της Γ΄ Εθνικής και το καλοκαίρι του 2014 έμεινε ελεύθερος.

Στη συνέχεια αγωνίστηκε στα ερασιτεχνικά τοπικά πρωταθλήματα της Ε.Π.Σ. Πειραιά κατά σειρά με τους Ίκαρο Καλλιθέας (2014-2016) και Οδηγήτρια Πειραιά (2017), κατακτώντας αμφότερα 2 φορές το πρωτάθλημα Πειραιά και κλείνοντας ουσιαστικά και την ποδοσφαιρική του σταδιοδρομία.

Συνολικά, πήρε μέρος σε 61 επίσημους αγώνες πρωταθλήματος της μεγάλης κατηγορίας, επιτυγχάνοντας 10 τέρματα. Έχει ύψος 1,87 μ.

## Πηγές
* Ο Θωμάς Μακρής στο Myplayer.gr

## Παραπομπές


Κατηγορία:Έλληνες ποδοσφαιριστές
Μ
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Α.Ο. Χαϊδαρίου
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Η υποδοχή του Λόρδου Βύρωνα στο Μεσολόγγι

***Η υποδοχή του Λόρδου Βύρωνα στο Μεσολόγγι***  είναι ελαιογραφία που δημιούργησε ο Θεόδωρος Βρυζάκης το 1861. Εκτίθεται στην Εθνική Πινακοθήκη.

## Το θέμα
Απεικονίζει την άφιξη του Άγγλου φιλέλληνα Λόρδου Μπάυρον στο Μεσολόγγι κατά την οποία έτυχε θερμής υποδοχής. Εμφανίζεται ερχόμενος από το λιμάνι συνοδευόμενος από τον φίλο του Εδουάρδο Ιωάννη Τρελώνυ και με πλήθος οπλιτών οι οποίοι ζητωκραυγάζουν. Τον υποδέχονται οι τοπικές αρχές και ο Αλέξανδρος Μαυροκορδάτος που τον είχε προσκαλέσει.

## Αισθητική ανάλυση
Οι ιστορικοί της τέχνης επισημαίνουν το άνευρο, άψυχο και άκαμπτο των εικονιζόμενων μορφών. Συγκεκριμένα ο Στέλιο Λυδάκης αναφέρει: « σαν χαλύβδινα ανδρείκελα, που έχουν συναρμολογηθεί σ΄ένα διηγηματικό σύνολο» Δεν λείπουν και οι προσλήψεις από άλλα πρότυπα, όπως του επισκόπου, η μορφή του οποίου είναι παραλλαγή του Παλαιών Πατρών Γερμανού του Πέτερ φον Ες. Τη ναΐφ διάσταση και το λαϊκότροπο της τεχνοτροπίας και των μοτίβων του Βρυζάκη στον συγκεκριμένο πίνακα επισημαίνουν, επίσης, οι τεχνοκριτικοί: κατάχρηση της ενδυματολογικής και οπλογραφικής αφήγησης, των θεατρικών χειρονομιών και των πομπωδών στάσεων. Με φανερούς τους συμβολισμούς, ο ιερέας πίσω από τον επίσκοπο που ευλογεί κρατά μια εικόνα της Ανάστασης του Χριστού που αποτέλεσε σύμβολο της ανάστασης της Ελλάδας, και στο βάθος ένας μισογκρεμισμένος μιναρές μοιάζει να δείχνει την εκδίωξη των Τούρκων. Όσο για τον λόρδο Βύρωνα απεικονίζεται εις τύπον *μεσσία*. Πρόκειται ουσιαστικά για έναν ακόμα πίνακα που η σύνθεσή του υπαγορεύθηκε από την φιλελληνική ζήτηση θεμάτων από τον εθνικοαπελευθερωτικό αγώνα των Ελλήνων, με σκοπό την μαζική αναπαραγωγή του.

## Παραπομπές


## Πηγές
*Απόστολος Βακαλόπουλος, «Θεόδωρος Βρυζάκης, ο ζωγράφος της Επαναστάσεως», στο: Οι Έλληνες ζωγράφοι, τομ. 1ος. Από τον 19ο αιώνα στον 20ό, εκδ. Μέλισσα, Αθήνα, 1975, σελ. 68
*Στέλιος Λυδάκης,«Ο Θεόδωρος Βρυζάκης το έργο και η εποχή του» στο: Οι Έλληνες ζωγράφοι, τομ. 1ος. Από τον 19ο αιώνα στον 20ο, εκδ. Μέλισσα, Αθήνα, 1975, σελ. 76
*Αντώνης Κωτίδης, Ελληνική τέχνη. Ζωγραφική του 19ου αιώνα, Εκδοτική Αθηνών, Αθήνα, 1995, σελ.61, 198-199
*Στέλιος Λυδάκης, «Η ομάδα του Μονάχου-Η σχολή του Μονάχου» στο: Οι Έλληνες ζωγράφοι, τομ.3, εκδ. Μέλισσα, Αθήνα, 1976, σελ.130
*Δημήτρης Παυλόπουλος, «Ο Βύρων στην νεοελληνική τέχνη» στο Επτά Ημέρες της Καθημερινής, (25-26 Μαρτίου 2000), σελ.24-26

Υποδοχη του Λορδου Βυρωνα στο Μεσολογγι
Κατηγορία:Ελληνική Επανάσταση του 1821
Νίκος Νικολάου (αποσαφήνιση)

Το λήμμα **Νίκος Νικολάου** μπορεί να σχετίζεται με κάποιο από τα παρακάτω πρόσωπα:

* Νίκος Νικολάου (αθλητής), Έλληνας αθλητής της κωπηλασίας.
* Νίκος Νικολάου (δημοσιογράφος), Έλληνας δημοσιογράφος (1931-2022)
* Νίκος Νικολάου (ζωγράφος), Έλληνας ζωγράφος, χαράκτης και γλύπτης (1909 – 1986).
* Νίκος Νικολάου (ποδοσφαιριστής), Κύπριος ποδοσφαιριστής, γεννημένος το 1973.
* Νίκος Νικολάου (ηθοποιός), Έλληνας ηθοποιός.
Κωνσταντίνος Βεντήρης

Ο **Κωνσταντίνος Βεντήρης** του Αντωνίου (1892-1960) ήταν Έλληνας ανώτατος στρατιωτικός, αντιστράτηγος, συγγραφέας, έχοντας συμμετάσχει στην Εθνική Αντίσταση και είχε διατελέσει αρχηγός του ελληνικού στρατού Μέσης Ανατολής και Αρχηγός ΓΕΣ.

## Βιογραφικά στοιχεία
Γεννήθηκε στην Καλαμάτα το 1892 και ήταν αδελφός των δημοσιογράφων Γεωργίου και Νικολάου Βεντήρη. Μετά τις εγκύκλιες σπουδές του, το 1910, κατατάχθηκε στο στράτευμα ως εθελοντής συμμετέχοντας στους Βαλκανικούς Πολέμους και τραυματισθείς στη μάχη του Κιλκίς. Στη συνέχεια φοίτησε στη Σχολή Υπαξιωματικών από την οποία αποφοίτησε το 1914 με τον βαθμό του ανθυπολοχαγού πεζικού όπου και συμμετείχε στον Α΄ Παγκόσμιο Πόλεμο στο Μακεδονικό Μέτωπο. Ακολούθως συμμετείχε στη Μικρασιατική Εκστρατεία κατά την οποία τραυματίσθηκε επανειλημμένα.
 
Μετά την κατάρρευση του Μετώπου το 1922 συνέβαλε ιδιαίτερα στη συγκρότηση του λεγόμενου Στρατού του Έβρου, μετά την τραγωδία της Θράκης όπου ο Ελληνικός Στρατός υποχρεώθηκε να εγκαταλείψει αμαχητί όλη την περιοχή που προηγουμένως είχε καταλάβει.
 
Μετά τη γερμανική εισβολή στην Ελλάδα και κατά τη διάρκεια της Κατοχής που ακολούθησε, ο Κων/νος Βεντήρης δημιούργησε την εθνική αντιστασιακή οργάνωση Ρ.Α.Ν, της οποίας υπήρξε αρχηγός. Την άνοιξη του 1944, κατόπιν πρόσκλησης του Γ. Παπανδρέου από το Κάιρο, με καΐκι που τον παρέλαβε από την περιοχή Δασκαλειού Κερατέας έφθασε στην Αγριλέα Τουρκίας και από εκεί μέσω Σμύρνης και σιδηροδρομικώς στην Άγκυρα, μετέβη αεροπορικώς μέσω Αδάνων στη Βηρυτό, όπου εκπροσωπώντας μαζί με τον Αντώνη Σταθάτο τις Εθνικές Δυναμικές Οργανώσεις αντίστασης, συμμετείχε στο Συνέδριο του Λιβάνου. Ακολούθως ανέλαβε καθήκοντα του Αρχηγού του Επιτελείου και Αρχηγού του ελληνικού στρατού απελευθέρωσης, οπότε και εργάσθηκε ιδιαίτερα στην αναδιοργάνωση των ελληνικών δυνάμεων.

Μετά την απελευθέρωση ανέλαβε τη διοίκηση του Γ΄ Σώματος Στρατού και ακολούθως του Διοικητού της 1ης Στρατιάς, του Αρχηγού ΓΕΣ (Νοεμβ. 1947 - Φεβρ. 1948), του Γενικού Επιθεωρητή Στρατού, και Διοικητού Στρατιάς Γράμμου - Βίτσι κατά τον Εμφύλιο. Αποστρατεύθηκε το 1951. Το ίδιο δε έτος ανέλαβε τα καθήκοντα του Επίτιμου Γενικού Υπασπιστή του Βασιλέως Παύλου.

Τιμήθηκε από τέσσερις βασιλείς με πλήθος παρασήμων, μεταξύ των οποίων το Μεγαλόσταυρο του Γεωργίου του Α΄, τον Ταξιάρχη του Αριστείου Ανδρείας, κ.ά., καθώς και με πλείστα άλλα παράσημα και μετάλλια, ελληνικά και συμμαχικά. 

Στο συγγραφικό του έργο ιδιαίτερη θέση κατέχει η μετάφραση του συγγράμματος του στρατάρχη Φερντινάν Φος *Αι Αρχαί του Πολέμου*. 

Ο Κωνσταντίνος Βεντήρης πέθανε στην Αθήνα το 1960.

## Παραπομπές
 

## Πηγές
* *Μεγάλη Ελληνική Εγκυκλοπαίδεια*, τόμ. Β' (συμπλήρωμα)
* *Εγκυκλοπαίδεια Πάπυρος Larousse Britannica*, τόμ. 14ος, σελ. 79
* Σπύρος Θεοτόκης: *Πολιτικαί Αναμνήσεις*, Αθήναι 1986

## Εξωτερικοί σύνδεσμοι
* Κωνσταντίνος Βεντήρης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες αξιωματικοί του Στρατού Ξηράς
Κατηγορία:Έλληνες συγγραφείς του 20ού αιώνα
Κατηγορία:Μέλη της ΡΑΝ
Κατηγορία:Μεγαλόσταυρος του Τάγματος του Γεωργίου Α΄
Κατηγορία:Ταξιάρχης Αριστείου Ανδρείας
Κατηγορία:Αρχηγοί Γενικού Επιτελείου Στρατού (Ελλάδα)
Πανελλήνιο πρωτάθλημα ανώμαλου δρόμου ανδρών 1970

Το **[[Πανελλήνιο πρωτάθλημα ανώμαλου δρόμου ανδρών]] 1970** διεξήχθη στις 8 Μαρτίου στην Αθήνα στην περιοχή της Καλογρέζας σε απόσταση 10.000μ. Πρωταθλητής αναδείχθηκε ο Βιρβίλης της ΑΕΚ ενώ στο ομαδικό πρωταθλητής σύλλογος αναδείχθηκε ο Παναθηναϊκός. Όπως κάθε χρόνο ταυτόχρονο έγιναν τα πρωταθλήματα εφήβων και παίδων, ενώ για πρώτη φορά διεξήχθη η κατηγορία ανδρών Β'.

## Ατομικός αγώνας 10.000μ

## Ομαδικός αγώνας

## Πρωταθλήματα μικρών ηλικιών

## Πηγές
* Έθνος, 10-3-1970 σελ. 11
* Μακεδονία, 8-3-1970 σελ. 8

Ανδρων
Κατηγορία:Στίβος το 1970
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου γυναικών 1970

Το **[[Πανελλήνιο πρωτάθλημα ανώμαλου δρόμου γυναικών]] 1970** διεξήχθη στις 8 Μαρτίου στην Αθήνα, στην περιοχή της Καλογρέζας σε απόσταση 2.000μ. Πρωταθλητής στο ομαδικό αναδείχθηκε ο **Γυμναστικός Σύλλογος Τρικάλων** για πρώτη φορά στην ιστορία του. Ταυτόχρονα έγινε το πρωτάθλημα νεανίδων.

## Ομαδική βαθμολογία

## Ατομικό (2000μ)

## Πηγές
* Μακεδονία, 8-3-1970 σελ. 8

Γυναικων
Κατηγορία:Στίβος το 1970
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου γυναικών 1971

Το **[[Πανελλήνιο πρωτάθλημα ανώμαλου δρόμου γυναικών]] 1971** διεξήχθη στις 7 Μαρτίου στην Αθήνα, στην περιοχή του Αμαρουσίου, σε απόσταση 2.000μ. Πρωταθλητής στο ομαδικό αναδείχθηκε ο **Γυμναστικός Σύλλογος Τρικάλων** για δεύτερη συνεχόμενη χρονιά. Ταυτόχρονα έγιναν τα πρωταθλήματα νεανίδων και κορασίδων.

## Ομαδική βαθμολογία

## Ατομικό (2.000μ)

## Πρωταθλήματα μικρών ηλικιών

## Πηγές
* Μακεδονία, 9-3-1971 σελ. 4

Γυναικων
Κατηγορία:Στίβος το 1971
Κατηγορία:Διοργανώσεις στίβου στην Αθήνα
Τονγκαρίρο

Το **όρος Τονγκαρίρο** (αγγλικά: *Mount Tongariro*) είναι ένα ηφαιστειακό σύμπλεγμα στο Βόρειο Νησί στη Νέα Ζηλανδία. Βρίσκεται 20 χιλιόμετρα νοτιοανατολικά της λίμνης Τάουπο και είναι το ένα από τα τρία ενεργά ηφαίστεια που κυριαρχούν στο τοπίο του βόρειου νησιού. Βρίσκεται στο Εθνικό Πάρκο Τονγκαρίρο, δημοφιλής προορισμός για τους πεζοπόρους. Το ηφαιστειακό σύμπλεγμα γνωστό ως Τονγκαρίρο έχει ύψος 1.978 μέτρα.

Η ηφαιστειακή δραστηριότητα άρχισε στο Τονγκαρίρο πριν 275.000 χρόνια. Το ηφαίστειο αποτελείται από τουλάχιστον 12 ηφαιστειακούς κώνους. Ένας από αυτούς, ο Νγκαουρουχόε (Ngauruhoe) με ύψος 2.291 μέτρα θεωρείται ξεχωριστό βουνό, όμως στην πραγματικότητα είναι ηφαιστειακή φλέβα του Τονγκαρίρο. Επίσης, είναι η πιο ενεργή ηφαιστειακή φλέβα του Τονγκαρίρο με 70 εκρήξεις από το 1839. Η τελευταία έκρηξή του έλαβε χώρα μεταξύ του 1974 και το 1975. Εκτός του Νγκαουρουχόε, ηφαιστειακή δραστηριότητα έλαβε χώρα στο Κόκκινο Κρατήρα το 1926, ενώ εξακολουθούν να υπάρχουν ενεργές φουμαρόλες, ενώ μια φρεατική έκρηξη συνέβη στους κρατήρες Τε Μάρι τον Αύγουστο του 2012. Η προηγούμενη ηφαιστειακή δραστηριότητα σε αυτούς τους κρατήρες έλαβε χώρα το 1895. Η έκρηξη παρήγαγε μια εκρηκτική στήλη ύψους 12 χιλιόμετρο που κάλυψε με στάχτη όλη τη περιβάλλουσα περιοχή ιδίως στα ανατολικά δυσκολεύοντας τις οδικές μετακινήσεις. Μια νέα έκρηξη έλαβε χώρα τις 21 Νοεμβρίου 2012, με αποτέλεσμα να ακυρωθούν πτήσεις. Η έκρηξη διήρκησε πέντε λεπτά και η ηφαιστειακή στάχτη έφτασε σε ύψος τριών με τεσσάρων χιλιομέτρων. Δεν υπήρχαν προειδοποιητικά σημάδια για αυτή την έκρηξη.

Το όρος Τονγκαρίρο είναι μέρος της ηφαιστειακής ζώνης Τάουπο, μια περιοχή ενεργών ηφαιστείων σχήματος V που πήρε το όνομά της από τη λίμνη Τάουπο, την πλημμυρισμένη καλντέρα του μεγαλύτερου ηφαιστείου της περιοχής. Αποτελεί το επίκεντρο του Εθνικού πάρκου Τονγκαρίρο, του πρώτου της Νέας Ζηλανδίας και ενός από τα πρώτα του κόσμου, ιδρυμένο το 1889. Από το 1990 είναι Μνημείο Παγκόσμιας Κληρονομιάς της UNESCO για την φυσική του ομορφιά και την πολιτιστική του αξία.

## Παραπομπές


Κατηγορία:Ηφαίστεια της Νέας Ζηλανδίας
Κατηγορία:Βουνά της Νέας Ζηλανδίας
Πανελλήνιο πρωτάθλημα ανώμαλου δρόμου γυναικών 1974

Το **[[Πανελλήνιο πρωτάθλημα ανώμαλου δρόμου γυναικών]] 1974** διεξήχθη στις 10 Μαρτίου στην Καλογρέζα, στην Αθήνα, σε απόσταση 2.000μ με συμμετοχή 21 αθλητριών. Πρωταθλητής στο ομαδικό αναδείχθηκε ο **[[ΠΑΟΚ]]** για δεύτερη φορά. Ταυτόχρονα έγιναν τα πρωταθλήματα νεανίδων και κορασίδων.

## Ομαδική βαθμολογία

## Ατομικό (2.000μ)

## Πρωταθλήματα μικρών ηλικιών

## Πηγές
* Μακεδονία, 12-3-1974 σελ. 11.

Γυναικων
Κατηγορία:Στίβος το 1974
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου γυναικών 1975

Το **[[Πανελλήνιο πρωτάθλημα ανώμαλου δρόμου γυναικών]] 1975** διεξήχθη στις 9 Μαρτίου στο Αγρίνιο, σε απόσταση 2.000μ. Πρωταθλητής στο ομαδικό αναδείχθηκε ο **ΓΣ Τρικάλων** για τέταρτη φορά και στο ατομικό η Παρασκευή Μιχολίτση για πέμπτη συνεχόμενη χρονιά. Ταυτόχρονα έγιναν τα πρωταθλήματα νεανίδων και κορασίδων.

## Ομαδική βαθμολογία

## Ατομικό (2.000μ)

## Πρωταθλήματα μικρών ηλικιών

## Πηγές
* Μακεδονία, 11-3-1975 σ. 4.

Γυναικων
Κατηγορία:Στίβος το 1975
Κατηγορία:Αθλητισμός στο Αγρίνιο
Σάντα Μαρία (ηφαίστειο)

thumb|250px|Το Σαντιανγκίτο όπως φαίνεται από τη Σάντα Μαρία
Το όρος **Σάντα Μαρία** (ισπανικά: *Santa María*) είναι μεγάλο ηφαίστειο στη δυτική Γουατεμάλα, κοντά στην πόλη Κετσαλτενάνγκο. Με ύψος 3.772 μέτρα είναι ένα από τα ψηλότερα ενεργά ηφαίστεια της Γουατεμάλας. Είναι μέρος του ηφαιστειακού τόξου της Κεντρικής Αμερικής. Πριν την κατάκτηση της περιοχής από τους Ισπανούς, το ηφαίστειο ήταν γνωστό ως Γκακξανούλ στη γλώσσα των ντόπιων. 

Οι εκρήξεις του ηφαιστείου είναι συχνές, όμως κατά την περίοδο της ισπανικής κατοχής μέχρι το 1902 δεν είχε παρατηρηθεί ηφαιστειακή δραστηριότητα, με αποτέλεσμα το ηφαίστειο να θεωρούνταν σβηστό. Τον Οκτώβριο του 1902 έλαβε χώρα η πρώτη καταγεγραμένη έκρηξη του ηφαιστείου, η οποία με ισχύ στην κλίμακα VEI 6 ήταν μια από τις ισχυρότερες του 20ού αιώνα, συγκρίσιμη με αυτή του Πινατούμπο. Ο όγκος των ηφαιστειακών αναβλημάτων ήταν 5,5 κυβικά χιλιόμετρα. Εξαιτίας της έκρηξης, η νότια πλαγιά του βουνού κατέρρευσε, με αποτέλεσμα τη δημιουργία ενός κρατήρα που εκτεινόταν από την κορυφή του ηφαιστείου μέχρι σε υψόμετρο 2.300 μέτρων. Μέσα σε αυτό τον κρατήρα δημιουργήθηκε μια σειρά από ηφαιστειακούς δόμους που φέρουν μαζί το όνομα **Σαντιανγκίτο** (Santiaguito).

## Εξωτερικοί σύνδεσμοι
* 

Κατηγορία:Ηφαίστεια της Γουατεμάλας
Πανελλήνιο πρωτάθλημα ανώμαλου δρόμου γυναικών 1977

Το **[[Πανελλήνιο πρωτάθλημα ανώμαλου δρόμου γυναικών]] 1977** διεξήχθη στις 6 Μαρτίου στο Άλσος Αγ. Γεωργίου στην Τρίπολη, σε απόσταση 4.000μ, για πρώτη φορά σε τέτοια απόσταση, με συμμετοχή 231 αθλητριών (50 γυναικών, 181 νεανίδων) από 77 σωματεία συνολικά (και ανδρών). Πρωταθλητής στο ομαδικό αναδείχθηκε ο **ΓΣ Κοροίβος Πάφου** για πρώτη φορά από κυπριακή ομάδα στην ιστορία του θεσμού. Στο ατομικό η Παρασκευή Μιχολίτση πρώτευσε για έβδομη συνεχόμενη χρονιά ισοφαρίζοντας το ρεκόρ συνεχόμενων τίτλων της Κατσικαδέλλη. Τα πρωταθλήματα παίδων-κορασίδων διεξάχθηκαν στην Καλογρέζα, στις 13/2/1977, με συμμετοχή 80 σωματείων και 750 αθλητών-αθλητριών (350 αθλήτριες), οι οποίοι δεν είχαν δικαίωμα συμμετοχής σε ανώτερες κατηγορίες.

## Ομαδική βαθμολογία

## Ατομικό (4.000μ)

## Πρωταθλήματα μικρών ηλικιών

## Πηγές
* Μακεδονία, 8-3-1977 σ. 4.

Γυναικων
Κατηγορία:Στίβος το 1977
Κατηγορία:Τρίπολη Αρκαδίας
Πανελλήνιο πρωτάθλημα ανώμαλου δρόμου γυναικών 1978

Το **[[Πανελλήνιο πρωτάθλημα ανώμαλου δρόμου γυναικών]] 1978** διεξήχθη στις 19 Φεβρουαρίου στην Καλογρέζα, σε απόσταση 4.000μ. Πρωταθλητής στο ομαδικό αναδείχθηκε ο **ΓΣ Κοροίβος Πάφου** για δεύτερη συνεχόμενη χρονιά. Στο ατομικό επικράτησε η Μαρίνα Δρακωτού του Πειραϊκού. Ταυτόχρονα έγιναν τα πρωταθλήματα νεανίδων και κορασίδων.

## Ομαδική βαθμολογία

## Ατομικό (4.000μ)

## Πρωταθλήματα μικρών ηλικιών

## Πηγές
* Μακεδονία, 21-2-1978 σ. 4.

Γυναικων
Κατηγορία:Στίβος το 1978
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου γυναικών 1973

Το **[[Πανελλήνιο πρωτάθλημα ανώμαλου δρόμου γυναικών]] 1973** διεξήχθη στις 11 Μαρτίου στην Καλογρέζα, στην Αθήνα, σε απόσταση 2.000μ. Πρωταθλητής στο ομαδικό αναδείχθηκε ο **ΓΣ Τρικάλων** για τρίτη φορά. Ταυτόχρονα έγιναν τα πρωταθλήματα νεανίδων και κορασίδων.

## Ομαδική βαθμολογία

## Ατομικό (2.000μ)

## Πρωταθλήματα μικρών ηλικιών

## Πηγές
* Μακεδονία, 14-3-1973 σελ. 9 και 11

Γυναικων
Κατηγορία:Στίβος το 1973
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου γυναικών 1981

Το **[[Πανελλήνιο πρωτάθλημα ανώμαλου δρόμου γυναικών]] 1981** διεξήχθη στις 1 Μαρτίου στη Βεργίνα της Μακεδονίας, σε απόσταση 4.000μ. Πρωταθλητής στο ομαδικό αναδείχθηκε ο **[[Γυμναστικός Σύλλογος Θεσσαλονίκης «ο Ηρακλής»|Ηρακλής Θεσσαλονίκης]]** για δεύτερη φορά στην ιστορία του. Στο ατομικό επικράτησε η Ελένη Διόδου του Εθνικού Αθηνών. Ταυτόχρονα έγιναν τα πρωταθλήματα νεανίδων και κορασίδων.

## Ομαδική βαθμολογία

## Ατομικό (4.000μ)

## Πρωταθλήματα μικρών ηλικιών

## Πηγές
* Μακεδονία, 3-3-1981 σ. 4.

Γυναικων
Κατηγορία:Στίβος το 1981
Κατηγορία:Δήμος Βέροιας
Πανελλήνιο πρωτάθλημα ανώμαλου δρόμου γυναικών 1982

Το **[[Πανελλήνιο πρωτάθλημα ανώμαλου δρόμου γυναικών]] 1982** διεξήχθη στις 21 Φεβρουαρίου στα Ιωάννινα με πολλά προβλήματα λόγω του παγετού. Κάποιες ομάδες από τη Μακεδονία δεν μπόρεσαν να φτάσουν έγκαιρα λόγω της κακοκαιρίας που επικρατούσε στη διάβαση της Κατάρας. Επίσης, οι αθλητές και αθλήτριες που μετείχαν είχαν πολλά προβλήματα από το δριμύ κρύο και υπήρξαν τραυματισμοί. Πρωταθλητής στο ομαδικό αναδείχθηκε ο **[[Εθνικός Γ.Σ.]]** για πρώτη φορά στην ιστορία του. Στο ατομικό επικράτησε η Αρωνιάδου του Πειραϊκού. Ταυτόχρονα έγιναν τα πρωταθλήματα νεανίδων και κορασίδων.

## Ομαδική βαθμολογία

## Ατομικό (4.000μ)

## Πρωταθλήματα μικρών ηλικιών

## Πηγές
* Ριζοσπάστης, 23-2-1982 σ. 8.

Γυναικων
Κατηγορία:Στίβος το 1982
Κατηγορία:Αθλητισμός στα Ιωάννινα
Ναός της Αθηνάς στην Ποσειδωνία

Ο **Ναός της Αθηνάς στην Ποσειδωνία**, που βρίσκεται στο υψηλότερο σημείο της Ποσειδωνίας (Paestum) στην Καμπανία της Ιταλίας, είναι αρχαιολογικός χώρος, που χρονολογείται από τον 5ο αιώνα π.Χ. και μνημείο παγκόσμιας κληρονομιάς. 

## Περιγραφή
Ονομάζεται και εξάστυλος και παλιά θεωρείτο λανθασμένα, ότι ήταν ναός της Δήμητρας. Είναι ναός δωρικού ρυθμού, αρχαίας αχαϊκής τέχνης. Είναι κατεστραμμένος από την πάροδο του χρόνου. Μπροστά από τον ναό βρίσκεται βωμός. Μπροστά στο ναό βρέθηκαν και τάφοι, οι οποίοι ανασκάφτηκαν αρχαιολογικά το 1812. Περιείχαν έναν σκελετό και διάφορα αγγεία. 

Πρόκειται για μικρό κομψό περίπτερο ναό με 6 Χ 13 κίονες. Ο σηκός του είναι πολύ απλός, ενώ διαθέτει έναν αρκετά μεγάλο πρόναο.

## Παραπομπές


## Πηγές
* 

## Εξωτερικοί σύνδεσμοι
* Παρουσίαση του ναού από το Πανεπιστήμιο της Κολωνίας

Κατηγορία:Αρχαιολογικοί τόποι στην Ιταλία
Κατηγορία:Μεγάλη Ελλάδα
Ποσειδωνια
Κατηγορία:Αρχαίοι ελληνικοί ναοί
Κατηγορία:Ποσειδωνία (Μεγάλη Ελλάδα)
Ναοί της Ήρας στην Ποσειδωνία

Στην Ποσειδωνία της αρχαίας Μεγάλης Ελλάδας, στην εκβολή του ποταμού Σέλε στην περιοχή του Σαλέρνο, στη νότια Ιταλία, υπήρχαν δίπλα-δίπλα, δυο μεγάλοι δωρικοί ναοί προς τιμήν της θεάς Ήρας:

*Ηραίον της Ποσειδωνίας (550 π.Χ.), αποκαλούμενο *Ηραίον της Ποσειδωνίας 1*
*Περίπτερος ναός της Ήρας στην Ποσειδωνία περίπου (450 π.Χ.), αποκαλούμενος και *Ηραίον της Ποσειδωνίας 2*.
Ηραίον της Ποσειδωνίας

Ο **ναός της Ήρας στην Ποσειδωνία**, αποκαλούμενος και βασιλική (*Basilica*) στην Καμπανία της Ιταλίας είναι αρχαιολογικός χώρος που χρονολογείται από τον 6ο αιώνα π.Χ. και τμήμα της περιοχής Πέστουμ η οποία είναι μνημείο παγκόσμιας κληρονομιάς. 
## Περιγραφή
Ο ναός αποκαλείται στη βιβλιογραφία και «Ηραίον της Ποσειδωνίας 1», δεδομένου ότι δίπλα σε αυτόν βρίσκεται ακόμη ένας ναός που ήταν αφιερωμένος στην Ήρα, το Ηραίον της Ποσειδωνίας 2. Ονομάζεται και Βασιλική (*Basilica*) διότι λανθασμένα θεωρήθηκε ρωμαϊκός χριστιανικός ναός, και το όνομα αυτό έμεινε. Είναι αρχαίος ελληνικός ναός δωρικού ρυθμού, και ονομάζεται επίσης *εννεάστυλος*. Βρίσκονταν κτισμένος μαζί με άλλους τρεις ναούς στην  μεγάλη δημόσια οδό Κάρντο στα ανατολικά της αρχαίας ελληνικής αποικίας. Μπροστά στην ανατολική όψη του ναού βρίσκεται ο βωμός. Είναι ναός περίπτερος με 9 κίονες στη μια πλευρά και 19 κίονες στην άλλη. Διαθέτει δίκλιτο σηκό, άδυτο και πρόναο.

## Πηγές
* 

## Εξωτερικοί σύνδεσμοι
* Παρουσίαση του ναού από το Πανεπιστήμιο της Κολωνίας

## Δείτε επίσης
* Ηραίον της Ποσειδωνίας 2

## Αναφορές


Κατηγορία:Ναοί της Ήρας
Κατηγορία:Μεγάλη Ελλάδα
Κατηγορία:Αρχαίοι ελληνικοί ναοί
KN

Η συντομογραφία λατινικών χαρακτήρων **KN** ή **kn** ή **kN** μπορεί να αναφέρεται:

## Γεωγραφικοί προσδιορισμοί
*Στον Άγιος Χριστόφορος και Νέβις, κωδικός χώρας κατά ISO 3166-2.
**Στον .kn top-level domain κωδικό για τον Άγιο Χριστόφορο και Νέβις  στο διαδίκτυο. 
*Στη Βόρεια Κορέα, κωδικός χώρας κατά NATO.

## Μονάδες μέτρησης
* Στο kN, (**kiloNewton**), μονάδα μέτρησης που αντιστοιχεί σε 103 Νιούτον.
* Στον Κόμβο, μονάδα μέτρησης ταχύτητας πλοίου, ως **kn** (knot).

## Συντομογραφία

* κοινώς
Περίπτερος ναός της Ήρας (Ποσειδωνία)

Ο **Περίπτερος ναός της Ήρας στην Ποσειδωνία** στην Καμπανία της Ιταλίας είναι αρχαιολογικός χώρος που χρονολογείται από τον 5ο αιώνα π.Χ. και μνημείο παγκόσμιας κληρονομιάς. 

## Περιγραφή
Στη βιβλιογραφία αναφέρεται και ως Ηραίον της Ποσειδωνίας 2. Ονομάζεται εκ παραδρομής και *ναός του Ποσειδώνα*. Είναι αρχαίος ελληνικός περίπτερος ναός με 6 κίονες στην μπροστινή πλευρά και 14 κίονες δωρικού ρυθμού αχαϊκής τεχνικής στην πλαϊνή πλευρά του. Ο σηκός του είναι τρίκλιτος, και διαθέτει πρόναο και οπισθόδομο. Διατηρείται σε καλή κατάσταση.

## Παραπομπές


## Πηγές
* 
*Temple of Hera II, archaic Doric temple, 470-460 BCE

## Εξωτερικοί σύνδεσμοι
* Παρουσίαση του ναού από το Πανεπιστήμιο της Κολωνίας

Κατηγορία:Ναοί της Ήρας
Κατηγορία:Μεγάλη Ελλάδα
Κατηγορία:Ποσειδωνία (Μεγάλη Ελλάδα)
Κατηγορία:Αρχαίοι ελληνικοί ναοί
Κλωντ Ματιέ Ντελαγκαρντέτ

Ο **Κλωντ-Ματιέ Ντελαγκαρντέτ** (γαλλικά: *Claude-Mathieu Delagardette*, ή *de Lagardette* ή *de la Gardette* ή *Lagardette*, 1762-1805) υπήρξε Γάλλος αρχιτέκτονας του 18ου αιώνα.

## Βιογραφία
Γεννήθηκε το 1762. Μαθήτευσε στους Pierre Adrien Pâris και Julien-David Le Roy. Βραβεύτηκε το 1791 και ξανά το ίδιο έτος με το μεγάλο βραβείο της Ρώμης (Prix de Rome). Διέμεινε στη Γαλλική Ακαδημία της Ρώμης από το 1791 ως το 1793. Με την έκρηξη της επανάστασης της Ρώμης τον Ιανουάριο του 1793 κατέφυγε στη Νάπολη και από εκεί επέστρεψε στη Γαλλία. Μελέτησε τις αρχαιότητες της Ποσειδωνίας.

Απεβίωσε το 1805.

## Ενδεικτική εργογραφία
* Claude-Mathieu de Lagardette - *Les ruines de Paestum ou Posidonia, ancienne ville de la Grande Grèce: a vingt-deux Lieues de Naples, dans le Golfe de Salerne, levées, mesurées et dessinées sur les lieux*- Paris, chez l'auteur & H. Barbou - 1799
* Claude-Mathieu de Lagardette - *Nouvelles règles pour la pratique du dessin et du lavis de l'architecture civile et militaire* - 1803
* Claude-Mathieu Delagardette - Règles des cinq ordres d'architecture de Vignole - Nouvelle édition - Paris, chez Jean - 1823 Google Livres

## Παραπομπές


## Πηγές
* Alexandre Du Bois, *Les architectes par leurs œuvres. Tome III (Classiques et Romantiques)*, Elibron Classics, 2006 ISBN 0-543-95111-1
* Werner Szambien, « Les architectes parisiens à l'époque révolutionnaire », *Revue de l'Art*, n°83, 1989, pp. 36-50 http://www.persee.fr/web/revues/home/prescript/article/rvart_0035-1326_1989_num_83_1_347756?_Prescripts_Search_tabs1=standard&#
* Thierry Verdier, « Une architecture républicaine, l'orangerie du Jardin des Plantes de Montpellier », *Annales historiques de la Révolution française*, n°309, 1997, pp. 441-450 

## Εξωτερικοί σύνδεσμοι
* 

Κατηγορία:Γάλλοι αρχιτέκτονες
Ανρί Λαμπρούστ

Ο **Πιέρ Φρανσουά Ανρό Λαμπρούστ** (γαλλικά: *Pierre François Henri Labrouste*, 11 Μαΐου 1801 - 24 Ιουνίου 1875) υπήρξε φημισμένος Γάλλος αρχιτέκτονας.

## Βιογραφία
Γεννήθηκε στις 11 Μαΐου 1801 στο Παρίσι. Σπούδασε αρχιτεκτονική στη Σχολή Καλών Τεχνών (École des Beaux Arts) και βραβεύτηκε. Κατόπιν διέμεινε για έξι χρόνια στη Ρώμη. Επέστρεψε στη Γαλλία. Απέσπασε πολλά βραβεία. Ασχολήθηκε με μεταλλικές κατασκευές.

Απεβίωσε στις 24 Ιουνίου 1875.

## Παραπομπές


## Εξωτερικοί σύνδεσμοι
* 

Κατηγορία:Γάλλοι αρχιτέκτονες
Κατηγορία:Νεοκλασικοί αρχιτέκτονες
Επαμεινώνδας Γκαρνέτας

Ο **Επαμεινώνδας Γκαρνέτας** ήταν σημαντικός Έλληνας Μακεδονομάχος οπλαρχηγός από τη Νάουσα Ημαθίας.

## Βιογραφικά στοιχεία
Ο Επαμεινώνδας Γκαρνέτας γεννήθηκε στα τέλη του 19ου αιώνα στη Νάουσα Ημαθίας. Κατά τη διάρκεια του Μακεδονικού Αγώνα συγκρότησε δική του ένοπλη ομάδα και έδρασε στις περιοχές Νάουσας, Ρουμουκίου και Πέλλας. Συνεργάστηκε στενά με τον ιατρό της Νάουσας Χριστόδουλο Περδικάρη (Μαχάονα), καθώς επίσης από το 1905 και με τους Κωνσταντίνο Μαζαράκη Αινιάνα, Σ. Σπυρομήλιο και Μιχαήλ Μωραΐτη. 
[thumb|left|250px|Η οικία του Επαμεινώνδα Γκαρνέτα κατά τον εορτασμό των [Μπούλες|Μπούλων το 1911]]
Πέθανε τη δεκαετία του 1940 στη Νάουσα.

## Παραπομπές


Κατηγορία:Μακεδονομάχοι
Κατηγορία:Ιστορία της Ημαθίας
Κατηγορία:Μακεδονομάχος-επέκταση